शाओमी मी मिक्स 3 की कीमत 3,299 चीनी युआन (करीब 34,800 रुपये) से शुरू होती है। इस दाम में 6 जीबी रैम और 128 जीबी स्टोरेज वाला वेरिएंट बेचा जा रहा है। 8 जीबी रैम और 128 जीबी स्टोरेज वाले वेरिएंट की कीमत 3,599 चीनी युआन (करीब 37,900 रुपये) है। इस हैंडसेट के 8 जीबी रैम और 256 जीबी स्टोरेज वेरिएंट को 3,999 चीनी युआन (करीब 42,100 रुपये) में बेच जाएगा। इस फोन का एक पैलेस म्यूज़ियम स्पेशल एडिशन भी है। इसका डिज़ाइन अनोखा है और यह एक्सेसरी के साथ आता है। 10 जीबी रैम और 256 जीबी स्टोरेज वाले इस वेरिएंट की कीमत 4,999 चीनी युआन (करीब 52,700 रुपये) है। स्मार्टफोन ऑनिक्स ब्लैक, जेड ग्रीन और सेफायर ब्लू रंग में उपलब्ध होगा। फिलहाल, Xiaomi ने इस हैंडसेट को भारत में उपलब्ध कराने के बारे में कुछ नहीं बताया है।